Մերի Ազարյան

**Մերի Ազարյան** () ամերիկացի փայտի փորագրության նկարիչ և մանկական գրքերի նկարազարդող: Մերին 1999 թվականին արժանացել է Քալդեկոտի մեդալի՝ ԱՄՆ պատկերազարդ գրքերի նկարազարդման համար՝ ճանաչելով Ժակլին Բրիգս Մարտինի «Snowflake Bentley» ստեղծագործությունը: Այն պատմում է Ուիլսոն Բենթլիի կյանքի մասին: Ապրել է Վերմոնտ նահանգի Կալե քաղաքում: Ստեղծել է ինքնատիպ տպագրություններ և նկարազարդել է ավելի քան 50 գիրք:

## Վաղ կյանք
Ազարյանը մեծացել է իր պապիկի ֆերմայում՝ Վաշինգտոնի ծայրամասում։ Մերիի պապիկը ֆերմայում հազարավոր հավեր ուներ, ինչպես նաև ուներ սագեր, որոնք անհանգստացնում էին հաճախորդներին։ Ազարյանի հորեղբայրը բանջարեղեն էր աճեցնում։ Ընտանիքով այգիներում լինելը Մերիի մեջ բնության հանդեպ ողջ կյանքի հետաքրքրություն է առաջացրել։ Երբ փոքր էր, իր ժամանակն անցկացնում էր անտառներն ու դաշտերը ուսումնասիրելով իր Փասթի անունով պոնիի հետ։

Մերին սկսել է նկարել վաղ տարիքից։ 4-րդ դասարանում արել է իր առաջին փայտե փորագրությունների ռելիեֆային տպագրությունը։ Այս արվեստի գործը 3 × 4 դյույմ (76 × 102 մմ) չափսի լինոլեումային բլոկ էր՝ հրեշտակի պատկերով, որի ներքևում գրված էր ՆՈԵԼ անունը։ Մերին բախվել է խնդրի և այդ նախագծից արժեքավոր դաս է քաղել՝ փայտե փորագրություն անելիս բառերը պետք է գրել հակառակ ուղղությամբ։ Մերիի վերջնական արդյունքը ԼԵՈՆ-ն էր։

## Կրթություն
Ազարյանը շարունակել է լինոլեումային կտրվածքներ անել մինչև Սմիթ քոլեջ հաճախելը, որտեղ տպագրություն և նկարչություն է սովորել 20-րդ դարի մեծագույն տպագրիչներից մեկի՝ Լեոնարդ Բասկինի մոտ։

## Կարիերա
Սմիթ քոլեջն ավարտելուց հետո տեղափոխվեցլ է Վերմոնտ՝ զբաղվելու ֆերմերային գործունեությամբ։ Ազարյանը և նրա ամուսինը իրենց երեք որդիների օգնությամբ բուծում էին ձիեր, եզներ, հավեր, կթու կովեր, ոչխարներ և այծեր։

Մինչև լրիվ դրույքով նկարչի իր կարիերան սկսելը, Ազարյանը երեք տարի դասավանդել է մեկ սենյականոց դպրոցում: Երեք տարվա ուսուցչական աշխատանքն ավարտելուց հետո որոշել է, որ ուզում է ապրուստ վաստակել փայտի փորագրություններ վաճառելով:  Սկսել իր տպագրությունները պատրաստել ձեռքով՝ սև և սպիտակ: Ի վերջո, Մերին սկսել է ձեռքով գույն ավելացնել իր տպագրություններին: Վերջապես, գտել է հին Vandercook ստուգիչ մեքենա և սկսել է օգտագործել այն տպագրությունները պատրաստելու համար։

1970-ականներին Ազարյանը սկսել է նկարազարդել մանկական գրքեր: 1999 թվականին Ամերիկյան գրադարանային ասոցիացիան Ազարյանին շնորհել է Քալդեկոտի մեդալ՝ «Snowflake Bentley» մանկական գրքի նկարազարդումների համար։

## Ընտանիք
Մերի Ազարյանը երեք որդի ունի ժողովրդական երաժիշտ և արվեստագետ Թոմ Ազարյանից, ով հայտնի է նաև որպես Թոմ Բանջո։ Չնայած նրան, որ Մերին վերցրել է նրա ազգանունը, նրանք երբեք պաշտոնապես չեն ամուսնացել և բաժանվել են 1982 թվականին։ Նաև ունի չորս թոռներ։

## Ընտրված աշխատանքներ
*«Snowflake Bentley», գրել է Ժակլին Բրիգս Մարտինին
**A Farmer's Alphabet*
**A Gardener's Alphabet*
**Barn Cat*
**[[The Four Seasons of Mary Azarian]]*
*When the Moon is Full

## Արտաքին հղումներ

* 
* Mary Azarian at National Center for Children's Illustrated Literature
* Britannica Student Encyclopedia 
* Printmaking Demonstration by Mary Azarian, contributed by Sharon Barrett Kennedy 2002
* https://www.marthastewart.com/916494/woodcut-artist-mary-azarian Video: Woodcut Artist Mary Azarian

## Ծանոթագրություններ

 
Կատեգորիա:Ամերիկահայեր
Կատեգորիա:Ամերիկացի մանկագիրներ
Կատեգորիա:Հունվարի 1 ծնունդներ